
ДО ОБЩИНСКИ СЪВЕТ - РАДОМИР                                                                                               

ДОКЛАДНА ЗАПИСКА

от КИРИЛ СТОЕВ  - КМЕТ НА ОБЩИНА РАДОМИР


           ОТНОСНО: Разрешение за изработване на проект за подробен устройствени план – план за регулация и план за застрояване за поземлен имот с идентификатор 61577.19.112 по кадастрална карта и кадастрални регистри за землището на село Долна Диканя, общ. Радомир.
	МОТИВИ: Постъпило законосъобразно искане от собствениците на имота.

ПРАВНИ ОСНОВАНИЯ:  чл.21, ал.1, т.11 от ЗМСМА и чл. 124а, ал.1 от ЗУТ във връзка с чл. 124а, ал.5 и ал.7 от ЗУТ.


УВАЖАЕМИ  ОБЩИНСКИ СЪВЕТНИЦИ,	


В Община Радомир постъпи заявление от собствениците на поземлен имот с идентификатор 61577.19.112 по кадастрална карта и кадастрални регистри за землището на град Радомир, общ. Радомир.
 Съгласно чл. 124а, ал.5 от ЗУТ  е допустимо разрешение за изработване на ПУП да се даде по искане и за сметка на заинтересуваните лица.  
Искането е придружено от задание по чл. 125 от ЗУТ, с което се обосновава необходимостта от изработването на плана и изискванията относно териториалния му обхват, сроковете и етапите за изработване. Същото е приложено към настоящата докладна записка и следва да бъде одобрено от ОС Радомир на основание чл. 124б, ал.1 от ЗУТ заедно с разрешаване изработването на ПУП-ПРЗ. 
Касае се за имот представляващ земеделска земя, с начин на трайно ползване „друг вид нива“, категория 6-та, с площ 1809кв.м. Намира се над последните блокове в квартал Арката. Съгласно предвижданията на общ устройствен план на община /ОУПО/ Радомир попада в устройствена зона с допустима промяна на предназначението. Транспортен достъп се осигурява по съществуваща улица в регулация с ОТ 7-8-9. Електропровод и водопровод са налични в близост. Намерението на възложителите е имотът да се урегулира по имотна граница и отреди „за жилищно застрояване“. 
Обхватът на ПУП-ПРЗ не засяга защитени територии за опазване на културното наследство, както и терени с особен статут по ЗБР и ЗООС.
Съгласно чл. 21, ал.1, т.11 от ЗМСМА и чл. 124а, ал.1 от ЗУТ разрешение за изработване на проект за подробен устройствен план се дава с решение на общинския съвет по предложение на кмета на общината. 
Предлагам,  на основание чл. 21, ал.1, т.11 от ЗМСМА и чл. 124а, ал.1 Общински съвет Радомир да вземе следното


РЕШЕНИЕ


На основание чл. 21, ал.1, т.11 от ЗМСМА и чл. 124а, ал.1 и ал.5 от ЗУТ във връзка с чл. 124б от ЗУТ, Общински съвет Радомир реши: 

1. Одобрява задание за изработване на подробен устройствен план – план за регулация и застрояване за поземлен имот с идентификатор 61577.19.112 по кадастрална карта и кадастрални регистри за землището на град Радомир, общ. Радомир.
2. Разрешава да бъде изработен план за регулация и застрояване в обхват поземлен имот с идентификатор 61577.19.112 по кадастрална карта и кадастрални регистри за землището на град Радомир, общ. Радомир.
3. При необходимост допълнителни указания и изисквания по процедурата да се дадат от главен архитект на община Радомир.
4. Настоящото решение да се публикува на интернет страницата на общината, да се разгласи с обявление, което да се постави на определените за това места в сградата на общината при условията и по реда на чл. 124б от ЗУТ.
5. На основание чл. 22 от Закона за местното самоуправление и местната администрация, настоящото решение да бъде изпратено на Кмета на община Радомир и на Областния управител на област Перник в 7-дневен срок от приемането му.
6. На основание чл.124б, ал.4 от ЗУТ, настоящето решението не подлежи на оспорване.
	


	

КИРИЛ СТОЕВ
Кмет на община Радомир
   
                                                                                   

Изготвил: АРХ.  М. СТОЯНЧЕВА
Главен архитект на община Радомир

